Jeffrey Tambor

Jeffrey Michael Tambor (født 8. juli 1944) er en amerikansk skuespiller, kjent for rollen som George Bluth Senior i TV-serien Arrested Development, og som karakteren Hank Kingsley i The Larry Sanders Show.

Tambor ble født i San Francisco i California, som sønn av Eileen (født Salzberg), en husmor, og Michael R. Tambor, en håndverker. Han vokste opp i en konservativ jødisk familie som hadde sine røtter i Ungarn. Tambor ble utdannet ved San Francisco State University, hvor han studerte skuespill, og senere fortsatte han utdannelsen med å få en mastergrad ved Wayne State University.

I 1991 giftet Tambor seg med Kathryn Mitchell. De ble skilt i 1999. Han giftet seg med Kasia Ostlun i oktober 2001. De fikk fire barn sammen. Han ble både far og bestefar i desember 2004. Hans kone Kasia fødte sønnen Gabriel Kasper den 10. desember dette året, og hans datter Molly Tambor fødte sønnen Mason Jay Moore den 14. desember. Hans datter Molly Tambor ble født i 1975, og hun er den eldste av hans fire barn.

Tambor ble intervjuet på The Late Late Show with Craig Ferguson 3. juni 2009, da Tambor annonserte at hans kone var gravid med tvillinger i oktober 2009. Guttene, Hugo Bernard og Eli Nicholas, ble født den 4. oktober 2009. Tambor hadde en gjesterolle i The Simpsons-episoden Treehouse of Horror XVII der han spiser Dr. Phil hvorpå han sier «Han smaker akkurat som Jeffrey Tambor».

Tambor gjorde sine første opptreneder som skuespiller på teater, senere gjorde han sin Broadway-debut i komedien Sly Fox fra 1976), der han spilte mot George C. Scott og hele skuespillet ble regissert av Arthur Penn. I 1979 dukket han opp i filmen «... And Justice For All», som en advokat og venn av hovedpersonen, Arthur Kirkland som ble spilt av Al Pacino.

Tambor fungert som hallomann for spillet Hollywood Squares i 2002 og 2003, og han hadde stemmen til King Neptun i The SpongeBob SquarePants Movie i 2004. Våren 2005 spilte han rollen som George Aaronow i Broadway-gjenopplivingen av Glengarry Glen Ross. Etter en episode av Arrested Development i april 2006, signerte Tambor på en serie med John Lithgow kalt Twenty Good Years. Serien hadde premiere på NBC den 11. oktober 2006, men programmet ble tatt av lufta etter bare noen få sendte episoder. Også i 2006, spilte han George Washington på The Radio Adventures of Dr. Floyd. 

I 2009 dukket Tambor i animasjonsfilmen Monsters vs. Aliens og i komedien The Hangover. Han spilte senere i oppfølgerne The Hangover Part II (fra 2011) og The Hangover Part III (fra 2013) TVGuide.com har rapportert at Tambor vil stjernen i en ny komedie, kalt Lucky. Tambor har vært nominert til to Emmy Awards for Arrested Development, og fire Emmy Awards for The Larry Sanders Show. Han har vunnet en Satellite Award,  i kategorien beste mannlige birolle i en komedie. Han har også vært nominert til to Screen Actors Guild Award for sine opptredener på Arrested Development. Han har også vært nominert til en TV Critics Association Award, for utmerket individuell utmerkelse i komedie-serien hans.

 Filmografi 
 1998 Meet Joe Black
 1999 Teaching Mrs. Tingle
 2000 Grinchen med Jim Carrey i hovedrollen.
 2003 Sjefens datter
 2004 Hellboy
 2009 Monsters vs. Aliens
 2010 To på rømmen
 2010 Operation: Endgame
 2011 Poppers pingviner
 2011 Paul
 2016 The Accountant
 2016 Trolls
 2017 The Death of Stalin som Georgij Malenkov

 Referanser 

 Eksterne lenker 



Kategori:Skuespillere fra USA
Kategori:Personer fra San Francisco